text: Fem rockere fængslet
  25 august 2011 kl. 15.14
  Fem mænd med tilknytning til rocker-klubben Guardias Diablos i Esbjerg er blevet varetægtsfængslet i fire uger efter et timelangt grndlovsforhør. Dermed er i alt 11 rockere fængslet efter et slagsmål mandag.
  De fem er sigtet for grov vold. Ingen af dem kærede fængslingen.
  Grundlovsforhøret blev holdt for lukkede døre. Derfor kan politiet ikke give yderligere oplysninger. 
  Tirsdag blev seks rockere - fem mænd og en kvinde - fængslet efter det voldsomme slagsmål på Strandby Plads mandag aften. 
  I løbet af  onsdag blev fire mænd fra byens Bandidos-undergruppe anholdt - og i aftes blev den femte anholdt.
  Alle fem blev ført til retten ad bagdøren - for at undgå en gentagelse af tirsdagens forsinkelser.
  